Advarsel, en ”uhyggelig” video. Sådan starter beskrivelsen på den video, som Tina Weenfeldt Jensen har sendt ind til Seernes Billeder . Videoen er fra fredagens Halloweenfest på Boddum-Ydby Friskole i Thy, hvor børn fra 0. til 5. klasse var klædt ud som skeletter, hekse og Dracula. Festen bød på stopdans, pølsehorn med blod, saftevand med øjeæbler og en tur på kirkegården. Men selvom det lyder uhyggeligt, var det det modsatte. - Det var fantastisk. Der blev grinet og hygget, og alle havde det bare så sjovt, siger Tina Weenfeldt Nielsen. Hun er pædagogmedhjælper i børnehaven hos Udby Friskole og Børnehus, og havde egentlig ikke tænkt sig at deltage i SFO’ens Halloweenfest. - Jeg ville bare lige kigge ind, men det endte med, at jeg blev der hele aftenen. Jeg blev fanget af stemningen, og det var bare så sjovt, siger hun begejstret. Ifølge Tina Weenfeldt Jensen er det første gang, at SFO’en afholder arrangementet, men det bliver sandsynligvis ikke den sidste. Du kan se et sammenklip af videoen herunder:

Referat:
Aftenen bød på uhyggelige udklædninger, blodig mad og en tur på kirkegården, da der var Halloween fest i Boddum-Ydby.